ddrg/super_eurlex huggingface dataset:
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 15ης Δεκεμβρίου 1997

σχετικά με την εφαρμογή της κοινής δράσης όσον αφορά τις άδειες διαμονής ενιαίου τύπου

[SCH/Com-ex (97) rev. 34]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 παράγραφος 2 της σύμβασης εφαρμογής της συμφωνίας του Σένγκεν, η οποία υπεγράφη στις 19 Ιουνίου 1990 στο Σένγκεν (στο εξής καλούμενη "σύμβαση εφαρμογής Σένγκεν"),

το άρθρο 134 της ανωτέρω σύμβασης,

την απόφαση της κεντρικής ομάδας της 14ης Μαΐου 1997,

τα αποτελέσματα της συνεδρίασης της κεντρικής ομάδας της 28ης Οκτωβρίου 1997,

ΑΠΟΦΑΣΙΖΕΙ:

Τα κράτη Σένγκεν καταβάλλουν προσπάθειες να εφαρμόσουν την κοινή δράση της 16ης Δεκεμβρίου 1996 όσον αφορά τις άδειες διαμονής ενιαίου τύπου (97/11/ΔΕΥ, δημοσιεύθηκε στην ΕΕ L 7 της 10.1.1997, σ. 1) χωρίς καθυστέρηση, ενδεχομένως δε σταδιακά, και πάντως πριν την παρέλευση των μεταβατικών περιόδων που ορίζονται στην εν λόγω κοινή δράση.

Βιέννη, 15 Δεκεμβρίου 1997.

Ο Πρόεδρος

K. Schlögl
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 25ης Απριλίου 1997

σχετικά με την κατακύρωση της προκαταρτικής μελέτης του SIS II

[SCH/Com-ex (97) 2, rev. 2]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν,

την απόφαση που ελήφθη στη σύνοδο της εκτελεστικής επιτροπής στις 19 Δεκεμβρίου 1996 στο Λουξεμβούργο, για τη δημιουργία ενός Συστήματος Πληροφόρησης Σένγκεν 2ης γενεάς, το SIS II, το οποίο πρέπει να διαθέτει την απαιτούμενη χωρητικότητα για την ενοποίηση όλων των κρατών Σένγκεν, αλλά και να περιλαμβάνει νέα τεχνικά χαρακτηριστικά,

Εκτιμώντας ότι η δημιουργία του SIS II συνεπάγεται την προηγούμενη εκπόνηση μιας προκαταρκτικής μελέτης, η οποία θα καθορίζει την αρχιτεκτονική του μελλοντικού συστήματος και ότι για το σκοπό αυτό πρέπει να αναληφθούν διαδικασίες σύμφωνα με την οδηγία 92/50/ΕΟΚ, της 18ης Ιουνίου 1992, για το συντονισμό των διαδικασιών σύναψης δημόσιων συμβάσεων υπηρεσιών,

ΑΠΟΦΑΣΙΖΕΙ:

1. Ανατίθεται στην Πορτογαλία -σε στενή διαβούλευση με τα λοιπά κράτη Σένγκεν- να προβεί στην κατακύρωση της προκαταρκτικής μελέτης του SIS II, κινώντας ανοικτή διαδικασία σύμφωνα με την οδηγία 92/50/ΕΟΚ, της 18ης Ιουνίου 1992, για το συντονισμό των διαδικασιών σύναψης δημόσιων συμβάσεων υπηρεσιών και σύμφωνα με το εφαρμοστέο πορτογαλικό δίκαιο.

2. Η διεύθυνση του εν λόγω έργου καθώς και η ευθύνη για τη διαχείριση του σχετικού προϋπολογισμού, ανατίθεται στην Πορτογαλία, σε στενή διαβούλευση με τα λοιπά κράτη Σένγκεν.

3. Θα εκπονηθεί χρηματοοικονομικός κανονισμός για τη ρύθμιση όλων των ζητημάτων σχετικά με την κατακύρωση της προκαταρκτικής μελέτης του SIS II, ο οποίος θα παρέχει στην Πορτογαλία όλες τις νομικές και χρηματοοικονομικές εγγυήσεις.

4. Επίσης, θα εκπονηθεί διοικητικός κανονισμός που θα καθορίζει σαφώς τις αρμοδιότητες και ευθύνες όλων των εμπλεκομένων μερών, ήτοι της αναθέτουσας αρχής, των κρατών Σένγκεν και της γραμματείας Σένγκεν.

5. Ο συντονισμός του έργου, ο οποίος περιλαμβάνει τη διοικητική διαχείριση καθώς και το συντονισμό μεταξύ των επιμέρους ομάδων εργασίας Σένγκεν, θα επιβαρύνει τη γραμματεία Σένγκεν, σε στενή συνεργασία με τον επικεφαλής του έργου και τον υπεύθυνο για τη διαχείριση του προϋπολογισμού.

6. Η εκτελεστική επιτροπή αναθέτει στην κεντρική ομάδα την εντολή να εξασφαλίσει την παρακολούθηση της διαδικασίας, ιδίως ως προς:

α) τη συγγραφή υποχρεώσεων για την προκαταρκτική μελέτη του SIS II και την προκήρυξη της σύμβασης·

β) το χρηματοοικονομικό και το διοικητικό κανονισμό.

Λισσαβώνα, 25 Απριλίου 1997.

Ο Πρόεδρος

Francisco Seixas da Costa
Διορθωτικό στην απόφαση 96/138/ΕΚΑΧ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 29ης Ιανουαρίου 1996, σχετικά με ορισμένα μέτρα που εφαρμόζονται έναντι του Καζακστάν όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ (Επίσημη Εφημερίδα των Ευρωπαϊκών Κοινοτήτων αριθ. L 32 της 10ης Φεβρουαρίου 1996)

Στη σελίδα 29, παράρτημα Ι:

- Στη στήλη SA.3. Άλλα πλατέα προϊόντα:

«- ο κωδικός ΣΟ 7208 53 90 τίθεται μετά τον κωδικό ΣΟ 7208 40 90 7

- ο κωδικός ΣΟ 7211 23 51 τίθεται μετά τον κωδικό ΣΟ 7211 23 10.»

- Στη στήλη SB.3. Άλλα επιμήκη προϊόντα:

«- ο κωδικός ΣΟ 7214 99 50 τίθεται μετά τον κωδικό ΣΟ 7214 99 39.»
Διορθωτικό στην απόφαση 96/433/ΕΚΑΧ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 8ης Ιουλίου 1996, σχετικά με ορισμένα μέτρα που εφαρμόζονται έναντι του Καζακστάν όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ (Επίσημη Εφημερίδα των Ευρωπαϊκών Κοινοτήτων αριθ. L 180 της 19ης Ιουλίου 1996)

Σελίδα 29, παράρτημα Ι στήλη SB.2 «Χονδρόσυρμα», ο κωδικός ΣΟ 7213 91 90 παρεμβάλλεται μετά τον κωδικό ΣΟ 7213 91 70.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ της 11ης Μαρτίου 1996 περί αναστολής της αποφάσεως 93/235/ΕΚΑΧ και καταργήσεως της αποφάσεως 95/510/ΕΚΑΧ, σχετικά με τη διακοπή των οικονομικών σχέσεων με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο), με τις προστατευόμενες από τα Ηνωμένα Έθνη περιοχές εντός της Δημοκρατίας της Κροατίας και με τις περιοχές της Δημοκρατίας της Βοσνίας-Ερζεγοβίνης που βρίσκονται υπό τον έλεγχο των σερβοβοσνιακών δυνάμεων (96/201/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

Έχοντας υπόψη:

την κοινή θέση του Συμβουλίου, της 4ης Δεκεμβρίου 1995, βάσει του άρθρου Ι.2 της συνθήκης για την Ευρωπαϊκή Ένωση, όσον αφορά την αναστολή των περιορισμών στις συναλλαγές με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) και το σερβοβοσνιακό τμήμα, σύμφωνα με το ψήφισμα του Συμβουλίου Ασφαλείας των Ηνωμένων Εθνών αριθ. 1022 (1995) (1),

Εκτιμώντας:

ότι το Συμβούλιο Ασφαλείας των Ηνωμένων Εθνών, ενόψει της συμφωνίας που επετεύχθη από τα ενδιαφερόμενα μέρη όσον αφορά τη Δημοκρατία της Βοσνίας-Ερζεγοβίνης, αποφάσισε, με το ψήφισμα αριθ. 1022 (1995), να αναστείλει τους περιορισμούς των οικονομικών και χρηματοπιστωτικών σχέσεων με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο), με τις προστατευόμενες από τα Ηνωμένα Έθνη περιοχές εντός της Δημοκρατίας της Κροατίας και, υπό όρους, με τις περιοχές της Δημοκρατίας της Βοσνίας-Ερζεγοβίνης που βρίσκονται υπό τον έλεγχο των σερβοβοσνιακών δυνάμεων 7

ότι το Συμβούλιο Ασφαλείας πληροφορήθηκε την τήρηση των προαναφερθέντων όρων 7

ότι έχει ληφθεί η απόφαση 95/510/ΕΚΑΧ (2) για την αναστολή της απόφασης 93/235/ΕΚΑΧ (3) έναντι της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) 7

ότι, για λόγους διαφάνειας, η κοινοτική νομοθεσία εφαρμογής του ψηφίσματος αριθ. 1022 (1995) του Συμβουλίου Ασφαλείας των Ηνωμένων Εθνών πρέπει να ενσωματωθεί σε μια συνολική κοινοτική ρύθμιση και, κατά συνέπεια, η απόφαση 95/510/ΕΚΑΧ πρέπει να καταργηθεί 7

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

1. Αναστέλλεται η απόφαση 93/235/ΕΚΑΧ.

2. Καταργείται η απόφαση 95/510/ΕΚΑΧ.

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 27 Φεβρουαρίου 1996.

Βρυξέλλες, 11 Μαρτίου 1996.

Ο Πρόεδρος

L. DINI

(1) ΕΕ αριθ. L 297 της 9. 12. 1995, σ. 4.

(2) ΕΕ αριθ. L 297 της 9. 12. 1995, σ. 3.

(3) ΕΕ αριθ. L 102 της 28. 4. 1993, σ. 17.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 8ης Ιουλίου 1996 για το διορισμό Δικαστού του Δικαστηρίου των Ευρωπαϊκών Κοινοτήτων (96/429/Ευρατόμ, ΕΚΑΧ, ΕΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 167,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 β,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας ότι, δυνάμει του άρθρου 7 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντίστοιχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα, και της Ευρωπαϊκής Κοινότητας Ατομικής Ενέργειας, και συνεπεία του θανάτου του κ. Fernand Schockweiler, ενδείκνυται να διοριστεί Δικαστής για το εναπομένων διάστημα της θητείας του κ. Fernand Schockweiler,

ΑΠΟΦΑΣΙΖΟΥΝ:

Άρθρο 1

Ο κ. Romain Schintgen διορίζεται Δικαστής του Δικαστηρίου των Ευρωπαϊκών Κοινοτήτων για την περίοδο από τις 11 Ιουλίου 1996 έως και τις 6 Οκτωβρίου 1997.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 8 Ιουλίου 1996.

Ο Πρόεδρος

R. QUINN
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 8ης Ιουλίου 1996 για το διορισμό μέλους του Πρωτοδικείου των Ευρωπαϊκών Κοινοτήτων (96/430/Ευρατόμ, ΕΚΑΧ, ΕΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 168 Α,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 δ,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α,

την απόφαση 88/591/ΕΚΑΧ, ΕΟΚ Ευρατόμ του Συμβουλίου, της 24ης Οκτωβρίου 1988, για την ίδρυση Πρωτοδικείου των Ευρωπαϊκών Κοινοτήτων,

Εκτιμώντας:

ότι ο κ. Romain Schintgen, μέλος του Πρωτοδικείου των Ευρωπαϊκών Κοινοτήτων, διορίζεται με απόφαση φέρουσα σημερινή ημερομηνία, Δικαστής του Δικαστηρίου των Ευρωπαϊκών Κοινοτήτων 7

ότι, δυνάμει των άρθρων 7 και 44 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντίστοιχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα, και της Ευρωπαϊκής Κοινότητας Ατομικής Ενέργειας, ενδείκνυται να διοριστεί μέλος του Πρωτοδικείου για το εναπομένων διάστημα της θητείας του κ. Romain Schintgen, ήτοι μέχρι και τις 31 Αυγούστου 1988,

ΑΠΟΦΑΣΙΖΟΥΝ:

Άρθρο 1

Ο κ. Marc Jaeger διορίζεται μέλος του Πρωτοδικείου των Ευρωπαϊκών Κοινοτήτων για την περίοδο από τις 11 Ιουλίου 1996 έως και τις 31 Αυγούστου 1998.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 8 Ιουλίου 1996.

Ο Πρόεδρος

R. QUINN
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ της 9ης Δεκεμβρίου 1996 περί καταργήσεως της αποφάσεως 93/235/ΕΚΑΧ για τις συναλλαγές μεταξύ της Ευρωπαϊκής Κοινότητας Άνθρακα και Χάλυβα και της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) (96/707/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

Έχοντας υπόψη:

την κοινή θέση 96/708/ΚΕΠΠΑ, της 9ης Δεκεμβρίου 1996, που υιοθετήθηκε από το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, όσον αφορά τον τερματισμό των περιορισμών επί των οικονομικών και χρηματοοικονομικών σχέσεων με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο), τις προστατευόμενες ζώνες των Ηνωμένων Εθνών στη Δημοκρατία της Κροατίας και τις περιοχές της Δημοκρατίας της Βοσνίας και Ερζεγοβίνης που ευρίσκονται υπό τον έλεγχο των σερβοβοσνιακών δυνάμεων (1),

Εκτιμώντας:

ότι το Συμβούλιο Ασφαλείας των Ηνωμένων Εθνών αποφάσισε, με το ψήφισμα 1074 (1996), να άρει τα μέτρα που επεβλήθησαν με τα ψηφίσματά του 757 (1992), 787 (1992), 820 (1993), 942 (1994), 943 (1994), 988 (1995), 992 (1995), 1003 (1995) και 1015 (1995), σύμφωνα με την παράγραφο 4 του ψηφίσματος 1022 (1995) 7

ότι, υπό τις συνθήκες αυτές, η απόφαση 93/235/ΕΚΑΧ (2) πρέπει να καταργηθεί,

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Η απόφαση 93/235/ΕΚΑΧ καταργείται.

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Οκτωβρίου 1996.

Βρυξέλλες, 9 Δεκεμβρίου 1996.

Ο Πρόεδρος

B. HOWLIN

(1) Βλέπε σ. 5 της παρούσας Επίσημης Εφημερίδας.

(2) ΕΕ αριθ. L 102 της 28. 4. 1993, σ. 17.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ της 17ης Δεκεμβρίου 1996 για την κατάργηση της απόφασης 90/414/ΕΚΑΧ που εμποδίζει τις συναλλαγές που αφορούν το Ιράκ και το Κουβέιτ (96/740/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας:

ότι το Συμβούλιο της Ευρωπαϊκής Ένωσης, με βάση τα ψηφίσματα του Συμβουλίου Ασφαλείας των Ηνωμένων Εθνών σχετικά με τη διακοπή των οικονομικών και χρηματοδοτικών σχέσεων με το Ιράκ, εξέδωσε τον κανονισμό (ΕΚ) αριθ. 2465/96, του Συμβουλίου, της 17ης Δεκεμβρίου 1996, σχετικά με τη διακοπή των οικονομικών και χρηματοδοτικών σχέσεων μεταξύ της Ευρωπαϊκής Κοινότητας και του Ιράκ (1), ο οποίος καλύπτει επίσης τα εμπορεύματα και τα προϊόντα που υπάγονται στην συνθήκη για την ίδρυση της Ευρωπαϊκής Κοινότητας Άνθρακα και Χάλυβα 7

ότι, για το λόγο αυτό, δεν είναι πλέον απαραίτητη η απόφαση 90/414/ΕΚΑΧ (2) 7 ότι η απόφαση αυτή θα πρέπει συνεπώς να καταργηθεί 7

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Η απόφαση 90/414/ΕΚΑΧ καταργείται.

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 10 Δεκεμβρίου 1996.

Βρυξέλλες, 17 Δεκεμβρίου 1996.

Ο Πρόεδρος

I. YATES

(1) Βλέπε σελίδα 1 της παρούσας Επίσημης Εφημερίδας.

(2) ΕΕ αριθ. L 213 της 9. 8. 1990, σ. 3 7 απόφαση όπως τροποποιήθηκε τελευταία από την απόφαση 91/265/ΕΚΑΧ (ΕΕ αριθ. L 127 της 23. 5. 1991, σ. 27).
ΑΠΟΦΑΣΗ ΛΗΦΘΕΙΣΑ ΚΑΤΟΠΙΝ ΚΟΙΝΗΣ ΣΥΜΦΩΝΙΑΣ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΣΕ ΕΠΙΠΕΔΟ ΑΡΧΗΓΩΝ ΚΡΑΤΩΝ ΚΑΙ ΚΥΒΕΡΝΗΣΕΩΝ της 13ης Δεκεμβρίου 1996 για το διορισμό του προέδρου του Ευρωπαϊκού Νομισματικού Ιδρύματος (96/734/ΕΚ)

ΟΙ ΑΡΧΗΓΟΙ ΚΡΑΤΩΝ ΚΑΙ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 109 ΣΤ πρώτη παράγραφος δεύτερο εδάφιο, καθώς και το άρθρο 9 παράγραφος 3 του πρωτοκόλλου για το καταστατικό του Ευρωπαϊκού Νομισματικού Ιδρύματος,

τη σύσταση του συμβουλίου του Ευρωπαϊκού Νομισματικού Ιδρύματος,

τη γνώμη του Ευρωπαϊκού Κοινοβουλίου,

τη γνώμη του Συμβουλίου,

ΑΠΟΦΑΣΙΖΟΥΝ:

Άρθρο μόνο

Ο Βαρώνος Alexandre LAMFALUSSY διορίζεται εκ νέου πρόεδρος του Ευρωπαϊκού Νομισματικού Ιδρύματος για την περίοδο τριών ετών, από 1ης Ιανουαρίου έως 30 Ιουνίου 1997.

Δουβλίνο, 13 Δεκεμβρίου 1996.

Ο Πρόεδρος

J. BRUTON
ΑΠΟΦΑΣΗ ΛΗΦΘΕΙΣΑ ΚΑΤΟΠΙΝ ΣΥΜΦΩΝΙΑΣ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΣΕ ΕΠΙΠΕΔΟ ΑΡΧΗΓΩΝ ΚΡΑΤΩΝ ΚΑΙ ΚΥΒΕΡΝΗΣΕΩΝ της 13ης Δεκεμβρίου 1996 για το διορισμό του προέδρου του Ευρωπαϊκού Νομισματικού Ιδρύματος (96/735/ΕΚ)

ΟΙ ΑΡΧΗΓΟΙ ΚΡΑΤΩΝ ΚΑΙ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 109 ΣΤ πρώτη παράγραφος δεύτερο εδάφιο, καθώς και το άρθρο 9 παράγραφος 3 του πρωτοκόλλου για το καταστατικό του Ευρωπαϊκού Νομισματικού Ιδρύματος,

τη σύσταση του συμβουλίου του Ευρωπαϊκού Νομισματικού Ιδρύματος,

τη γνώμη του Ευρωπαϊκού Κοινοβουλίου,

τη γνώμη του Συμβουλίου,

ΑΠΟΦΑΣΙΖΟΥΝ:

Άρθρο μόνο

Ο κ. Willem Frederik DUISENBERG διορίζεται πρόεδρος του Ευρωπαϊκού Νομισματικού Ιδρύματος από 1ης Ιουλίου 1997 έως την ημερομηνία ίδρυσης της Κεντρικής Ευρωπαϊκής Τράπεζας, σύμφωνα με το άρθρο 23 παράγραφος 7 του πρωτοκόλλου για το καταστατικό του Ευρωπαϊκού Νομισματικού Ιδρύματος.

Δουβλίνο, 13 Δεκεμβρίου 1996.

Ο Πρόεδρος

J. BRUTON
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

της 1ης Ιανουαρίου 1995

για τον διορισμό δικαστών και γενικών εισαγγελέων στο Δικαστήριο των Ευρωπαϊκών Κοινοτήτων

(95/4/ΕΚ, Ευρατόμ, ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 167,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

την πράξη περί των όρων προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των ιδρυτικών συνθηκών της Ένωσης, και ιδίως τα άρθρα 17, 20, 21 και 157, όπως προκύπτουν από την απόφαση του Συμβουλίου της Ευρωπαϊκής Ένωσης της 1ης Ιανουαρίου 1995 για την προσαρμογή των πράξεων προσχώρησης των νέων κρατών μελών στην Ευρωπαϊκή Ένωση, και ιδίως τα άρθρα 10, 11, 12 και 31,

το αίτημα του Δικαστηρίου,

το άρθρο 20 της πράξης περί των όρων προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των ιδρυτικών συνθηκών της Ένωσης, δυνάμει των οποίων το Δικαστήριο επικουρείται από οκτώ γενικούς εισαγγελείς και ότι, εν πάση περιπτώσει, θα διοριστεί ένατος γενικός εισαγγελέας από την ημερομηνία προσχώρησης έως τις 6 Οκτωβρίου 2000 7 ότι ο κ. Antonio Mario LA PERGOLA, δικαστής εν ενεργεία, συμφώνησε για τον διορισμό του στα καθήκοντα αυτά,

ΕΚΤΙΜΩΝΤΑΣ:

ότι θα πρέπει, ως εκ τούτου, να διορισθούν τρεις δικαστές και δύο γενικοί εισαγγελείς 7

ότι ενδείκνυται να διορισθεί ένας τρίτος γενικός εισαγγελέας αργότερα,

ΑΠΟΦΑΣΙΖΟΥΝ:

Άρθρο 1

Διορίζεται δικαστής στο Δικαστήριο, για την περίοδο από 1ης Ιανουαρίου 1995 έως και τις 6 Οκτωβρίου 1997:

Ο κύριος Leif SEVΣN.

Άρθρο 2

Διορίζονται δικαστές στο Δικαστήριο, για την περίοδο από 1ης Ιανουαρίου 1995 έως και τις 6 Οκτωβρίου 2000:

Ο κύριος Peter JANN

Ο κύριος Hans RAGNEMALM.

Άρθρο 3

Διορίζεται γενικός εισαγγελέας στο Δικαστήριο, για την περίοδο από 1ης Ιανουαρίου 1995 έως και τις 6 Οκτωβρίου 1997:

Ο κύριος Dΰmaso RUIZ-JARABO COLOMER.

Άρθρο 4

Διορίζεται γενικός εισαγγελέας στο Δικαστήριο, για την περίοδο από 1ης Ιανουαρίου 1995 έως και τις 6 Οκτωβρίου 2000:

Ο κύριος Antonio Mario LA PERGOLA.

Βρυξέλλες, 1 Ιανουαρίου 1995.

Ο Πρόεδρος

P. DE BOISSIEU
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

της 1ης Ιανουαρίου 1995

για το διορισμό μελών του Πρωτοδικείου

(95/5/ΕΚ, Ευρατόμ, ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 168 Α,

την απόφαση του Συμβουλίου 88/591/ΕΚΑΧ/ΕΟΚ/Ευρατόμ της 24ης Οκτωβρίου 1988, και ιδίως το άρθρο 2,

την πράξη περί των όρων προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση και ιδίως το άρθρο 157 όπως προκύπτει από την απόφαση του Συμβουλίου της Ευρωπαϊκής Ένωσης της 1ης Ιανουαρίου 1995 για την προσαρμογή των πράξεων προσχώρησης των νέων κρατών μελών στην Ευρωπαϊκή Ένωση, και ιδίως τα άρθρα 10 και 31 της εν λόγω απόφασης,

ΑΠΟΦΑΣΙΖΕΙ:

Άρθρο μόνο

1. Διορίζεται δικαστής στο Πρωτοδικείο για την περίοδο από 1ης Ιανουαρίου 1995 έως 31 Αυγούστου 1995:

Η κύρια Pernilla LINDH.

2. Διορίζονται δικαστές στο Πρωτοδικείο για την περίοδο από 1ης Ιανουαρίου 1995 έως 31 Αυγούστου 1998:

Ο κύριος Josef AZIZI

Η κυρία Virpi TIILI.

Βρυξέλλες, 1 Ιανουαρίου 1995.

Ο Πρόεδρος

P. DE BOISSIEU
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

της 1ης Ιανουαρίου 1995

για τον διορισμό των μελών της Επιτροπής

(95/3/ΕΚ, Ευρατόμ, ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 9 και το άρθρο 10 παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 157 και το άρθρο 158 παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 126 και το άρθρο 127 παράγραφος 3 δεύτερο εδάφιο,

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 9,

την πράξη σχετικά με τους όρους προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και με τις προσαρμογές των συνθηκών βάσει των οποίων ιδρύθηκε η Ευρωπαϊκή Ένωση, και ιδίως το άρθρο 16 και το άρθρο 156 παράγραφος 1, όπως προκύπτουν από την απόφαση του Συμβουλίου της Ευρωπαϊκής Ένωσης της 1ης Ιανουαρίου 1995 για την προσαρμογή των εγγράφων όσον αφορά την προσχώρηση των νέων κρατών μελών στην Ευρωπαϊκή Ένωση, και συγκεκριμένα τα άρθρα 9 και 30,

την κοινή συμφωνία όσον αφορά τις προσωπικότητες που ορίζονται αντίστοιχα από την Δημοκρατία της Αυστρίας, τη Δημοκρατία της Φινλανδίας και το Βασίλειο της Σουηδίας,

ΑΠΟΦΑΣΙΖΟΥΝ:

Άρθρο μόνο

Διορίζονται μέλη της Επιτροπής των Ευρωπαϊκών Κοινοτήτων από την 1η Ιανουαρίου 1995 και μέχρι τη λήξη της θητείας της εν λόγω Επιτροπής:

κ. Franz FISCHLER

κ. Erkki LIIKANEN

κα Anita GRADIN

Βρυξέλλες, 1 Ιανουαρίου 1995.

Ο Πρόεδρος

P. DE BOISSIEU
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 18ης Ιανουαρίου 1995 για το διορισμό Γενικού Εισαγγελέα στο Δικαστήριο των Ευρωπαϊκών Κοινοτήτων (95/8/ΕΚ, Ευρατόμ, ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 β,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 167,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

την πράξη προσχώρησης του 1994, και ιδίως τα άρθρα 17, 20, 21 157, όπως προκύπτουν από την απόφαση του Συμβουλίου της Ευρωπαϊκής Ένωσης της 1ης Ιανουαρίου 1995 για την προσαρμογή των πράξεων προσχώρησης των νέων κρατών μελών στην Ευρωπαϊκή Ένωση, και ιδίως τα άρθρα 10, 11, 12 και 31,

το άρθρο 20 της πράξης προσχώρησης, δυνάμει του οποίου το Δικαστήριο επικουρείται από οκτώ Γενικούς Εισαγγελείς και ότι, εν πάσει περιπτώσει, θα διοριστεί ένατος Γενικός Εισαγγελέας από την ημερομηνία προσχώρησης έως τις 6 Οκτωβρίου 2000,

ότι οι Γενικοί Εισαγγελείς διορίστηκαν με απόφαση των αντιπροσώπων των κυβερνήσεων των κρατών μελών την 1η Ιανουαρίου 1995,

ότι θα πρέπει επομένως να διοριστεί τρίτος Γενικός Εισαγγελέας,

ΑΠΟΦΑΣΙΖΟΥΝ:

Άρθρο μόνο

Διορίζεται Γενικός Εισαγγελέας στο Δικαστήριο, για την περίοδο έως τις 6 Οκτωβρίου 2000: ο Nial Fennelly

Βρυξέλλες, 18 Ιανουαρίου 1995.

Ο Πρόεδρος

P. SELLAL